
AVIZ

asupra proiectului de Lege pentru aprobarea Ordonanţei Guvernului nr.14/2010 privind măsuri financiare pentru reglementarea ajutoarelor 
de stat acordate producătorilor agricoli, începând cu anul 2010
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu proiectul de Lege pentru aprobarea Ordonanţei Guvernului nr.14/2010 privind măsuri financiare pentru reglementarea ajutoarelor de stat acordate producătorilor agricoli, începând cu anul 2010, trimis cu adresa nr. PL-x 69 din 16 martie 2010, înregistrată sub nr. 21/90 din  17 martie 2010. 
Senatul, în calitate de primă Cameră sesizată, a adoptat iniţiativa legislativă în şedinţa din 1 martie 2010.
Conform prevederilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, Comisia a dezbătut iniţiativa legislativă menţionată mai sus, în şedinţa din  24 martie 2010.

Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ trimis cu adresa nr. 65 din  28 ianuarie 2010.
În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de lege, cu amendamente admise, care sunt redate în ANEXA la prezentul aviz.


În raport cu obiectul şi conţinutul său, iniţiativa legislativă face parte din categoria legilor ordinare.  
      PREŞEDINTE,
SECRETAR,      
 
     Mihai TUDOSE                                                 Horia GRAMA    
Consilier  parlamentar
    Anca Chiser
ANEXĂ

AMENDAMENTE ADMISE :
	Nr.

crt.
	Text  Senat
	Text propus de Comisie

(autorul amendamentului)
	Motivare

	1.
	2. La articolul 3, după litera d) se introduce o nouă literă, lit.e), cu următorul cuprins:
e) proprietarii de terenuri forestiere şi asociaţiile de proprietari înscrise în Registrul naţional al asociaţiilor de proprietari de păduri.
	2. La articolul 3, după litera d) se introduce o nouă literă, lit.e), cu următorul cuprins:

e) asociaţiile de proprietari înscrise în Registrul naţional al asociaţiilor de proprietari de păduri şi proprietarii de terenuri forestiere.
           Autor: Comisia economică
	Pentru a se evita confuzia între proprietarii de terenuri forestiere şi proprietarii de păduri.

	2.
	5. La articolul 20, după litera d) a alineatului 1) se introduc două noi litere, lit.e) şi f), cu următorul cuprins:

.........................................................................
f) Ordonanţa de urgenţă a Guvernului nr.139/2005 privind administrarea pădurilor din România, publicată în Monitorul Oficial al Romniei, Partea I, nr.939 din  20 octombrie 2005, aprobată cu modificări şi completări prin Legea nr.38/2006, cu modificările ulterioare. 

	5. La articolul 20, după litera d) a alineatului 1) se introduc două noi litere, lit.e) şi f), cu următorul cuprins:

.........................................................................
f) Abrogarea art. 17 din Ordonanţa de urgenţă a Guvernului nr.139/2005 privind administrarea pădurilor din România, publicată în Monitorul Oficial al Romniei, Partea I, nr.939 din  20 octombrie 2005, aprobată cu modificări şi completări prin Legea nr.38/2006, cu modificările ulterioare. 
        Autor: Comisia economică
	Nu se justifică abrogarea în întregime a OUG                            nr. 139/2005, cu modificările ulterioare, ci numai a dispoziţiilor art.17.

